“เงินบาท” เปิดแข็งค่า 37.45 บ. หลังบอนด์ยีลด์ปรับลง
 “ภาวะตลาดเงินบาท” เปิดแข็งค่า 37.45 บาท/ดอลลาร์ แข็งค่าจากเย็นวานที่ปิดตลาดที่ระดับ 37.55 บาท/ดอลลาร์ หลังอัตราผลตอบแทนของพันธบัตรรัฐบาลสหรัฐปรับตัวตัวลง ส่งผลให้ราคาทองคำ และสินทรัพย์อื่นๆ ปรับตัวสูงขึ้น
“ภาวะตลาดเงินบาท” เปิดแข็งค่า 37.45 บาท/ดอลลาร์ แข็งค่าจากเย็นวานที่ปิดตลาดที่ระดับ 37.55 บาท/ดอลลาร์ หลังอัตราผลตอบแทนของพันธบัตรรัฐบาลสหรัฐปรับตัวตัวลง ส่งผลให้ราคาทองคำ และสินทรัพย์อื่นๆ ปรับตัวสูงขึ้น
5 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 37.45 บาท/ดอลลาร์ แข็งค่าจากเย็นวานที่ปิดตลาดที่ระดับ 37.55 บาท/ดอลลาร์ โดยเงินบาทเช้านี้ปรับแข็งค่าขึ้นมาจากเย็นวาน หลังจากที่อัตราผลตอบแทนของพันธบัตรรัฐบาลสหรัฐปรับตัวลดลง ส่งผลให้ราคาทองคำ และสินทรัพย์อื่นๆ ปรับตัวสูงขึ้น
อย่างไรก็ดี คาดว่าวันนี้เงินบาทน่าจะเคลื่อนไหวอยู่ในระดับที่ทรงตัว
“บาทเริ่มกลับมาแข็งค่า เพราะบอนด์ยีลด์สหรัฐลดลง คงเป็นเพราะการปรับฐาน จึงทำให้ราคาทองคำ และสินทรัพย์อื่นๆ 
เพิ่มขึ้น” นักบริหารเงินระบุ
ขณะที่นักบริหารเงิน คาดว่าวันนี้เงินบาทจะเคลื่อนไหวในกรอบ 37.35-37.55 บาท/ดอลลาร์ ปัจจัยในประเทศ ติดตามการรายงานอัตราเงินเฟ้อเดือนก.ย.จากกระทรวงพาณิชย์ ขณะที่ฝั่งสหรัฐฯ ติดตามดัชนี ISM ภาคบริการ และการจ้างงานภาคเอกชน